3. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

  การประกอบธุรกิจของแต่ละสายผลิตภัณฑ์หรือกลุ่มธุรกิจของบริษัท โดยแยกตามตารางโครงสร้าง

รายได้ แยกแสดงได้ดังนี้

บริษัท ไทยบรรจุภัณฑ์และการพิมพ์ จำกัด (มหาชน)

ลักษณะผลิตภัณฑ์หลัก คือ
บรรจุภัณฑ์กล่องกระดาษดำเนินการผลิตตามแบบหรือตัวอย่างที่ลูกค้ากำหนดมา
จึงเน้นภาพลักษณ์ที่โดดเด่นและสวยงาม
กระดาษเป็นบรรจุภัณฑ์ที่นิยมใช้กันมากสำหรับบรรจุสินค้าเพื่ออุปโภคบริโภคโดยตรง
เนื่องจากราคาถูก น้ำหนักเบา อีกทั้งสามารถนำมาผลิตใหม่ (Recycle) ได้
สามารถนำเสนอได้หลายรูปทรง เช่น ถุง ซอง กล่อง เป็นต้น
บรรจุภัณฑ์กระดาษควรมีคุณสมบัติที่ไม่ฉีกขาดง่ายและสามารถต้านทานแรงทะลุได้ดี
ดังนั้นบริษัทจึงได้ศึกษาวิธีการที่จะทำให้บรรจุภัณฑ์กระดาษมีความทนทาน
โดยใช้วิธีการเคลือบหรือชุบผิวด้วยน้ำยาวานิชหรือน้ำยาวอเตอร์เบสและใช้วิธีการขัดเงาด้วย
น้ำยาเคลือบเงา
เพื่อให้เกิดความเงางามและรักษาสีสรรของสิ่งพิมพ์ให้คงอยู่ในสภาพเดิมได้ยาวนานและได้ทำการพัฒนากรรมวิธีดังกล่าวจนสามารถนำมาใช้กับผลิตภัณฑ์ของบริษัทได้เป็นอย่างดี
ผลิตภัณฑ์หลักและ สินค้าที่เกี่ยวข้องของบริษัทแบ่งเป็น 3 ชนิด คือ

(1) กล่องกระดาษประกบฟูก (Paperboard with Corrugated Fiberboard)

มีกรรมวิธีการผลิต
โดยการพิมพ์ออฟเซ็ทเป็นลวดลายและสีสรรลงในกระดาษแข็งการ์ดบอร์ดหรือกระดาษขาวหน้าแป้ง
แล้วนำไปประกบ (Laminated) กับกระดาษลูกฟูก (Kraft)
ซึ่งบริษัทจะเน้นการผลิตกระดาษลูกฟูกลอน B
ซึ่งเป็นลูกฟูกพิมพ์ลอนใหญ่ใช้บรรจุสินค้าที่มีขนาดใหญ่และต้องการความแข็งแรงส่วนลูกฟูกลอน E
ซึ่งเป็นลูกฟูกลอนเล็กที่สุดใช้กับสินค้าที่ต้องการกล่องที่มีความสวยงามและพิถีพิถัน โดยมีทั้งชนิด 2 ชั้น
และ 3 ชั้น ต่อจากนั้นนำไปปั๊ม (Diecut) ให้ได้รูปร่างและขนาดเท่ากับกล่องที่ลูกค้าต้องการ
จากนั้นนำไปขึ้นรูปเป็นกล่องกระดาษ สินค้าที่นิยมใช้กล่องชนิดนี้ เช่น กล่องผงซักฟอกขนาดใหญ่
กล่องของเด็กเล่น กล่องบรรจุเครื่องครัว เป็นต้น

(2) กล่องกระดาษแข็ง (Paperboard boxes)

มีกรรมวิธีการผลิตเช่นเดียวกับกล่องกระดาษประกบฟูก
แต่ไม่ต้องผ่านขั้นตอนการประกบกระดาษลูกฟูกเท่านั้น
ส่วนใหญ่ใช้บรรจุสินค้าที่สัมผัสกับสินค้าอุปโภคบริโภคโดยตรง เช่น ผงซักฟอกขนาดกล่องเล็ก
ผลิตภัณฑ์เครื่องใช้ไฟฟ้า อุปกรณ์อิเลคทรอนิคส์ ผลิตภัณฑ์ประเภทอาหาร เช่น
อาหารเช้าชนิดเกล็ดและผง อาหารเสริมสุขภาพ ยารักษาโรคต่าง ๆ
เครื่องใช้ส่วนตัวและเครื่องใช้ในครัวเรือน เป็นต้น

(3) สติกเกอร์ (Sticker)

มีกรรมวิธีการผลิต
โดยนำวัตถุดิบซึ่งเป็นกระดาษแบบม้วนหรือม้วนพลาสติกเคลือบกาวมาพิมพ์ตามแบบที่ลูกค้าต้องการ
มีระบบการเคลือบเพื่อให้มันวาวและป้องกันรอยการขีดขวน แล้วปั๊มด้วยเครื่องปั๊มอัตโนมัติ
ปั๊มออกมาเป็นดวง ๆ เพื่อนำไปติดกับสินค้าเป็นการเพิ่มความสวยงามให้กับสินค้า
หรือแจ้งรายละเอียดเกี่ยวกับวิธีการใช้สินค้าหรือราคาสินค้า ลูกค้าส่วนใหญ่เป็นห้างสรรพสินค้าชั้นนำ
โรงพยาบาล และบริษัทจัดจำหน่ายเครื่องเขียน เป็นต้น

บริษัท ไทยควอลิตี้แพค (1898) จำกัด

ตั้งแต่ปลายปี 2542 เป็นต้นไป บริษัท ไทยควอลิตี้แพค (1989) จำกัด บริษัทย่อย
ได้หยุดการผลิตสินค้าและได้ขายเครื่องจักรที่ใช้ในการผลิตสินค้าและทรัพย์สินอื่น ๆ
ให้แก่บริษัทแห่งหนึ่ง และมีมติจากที่ประชุมผู้ถือหุ้นบริษัท ครั้งที่ 1/2546 เมื่อวันที่ 3 ธันวาคม 2546
ให้เลิกบริษัท ทางบริษัทได้จดทะเบียนเลิกกับกระทรวงพาณิชย์แล้วเมื่อวันที่ 30 ธันวาคม 2546

บริษัท ที พี พี อินเตอร์เนชั่นแนล จำกัด

บริษัทประกอบธุรกิจด้านการลงทุนในกิจการหรือโครงการต่าง ๆ ที่มีความเสี่ยงต่ำและมี
ความชำนาญ

2. การตลาดและภาวะการแข่งขัน

เศรษฐกิจในปี 2547 มีแนวโน้มการปรับตัวที่สูงขึ้น
ปริมาณการส่งออกในกลุ่มอุตสาหกรรมหลายกลุ่มมีการขยับตัวสูงขึ้นอย่างเห็นได้ชัด
การคาดการของสภาพัฒนาอุตสาหกรรม ที่คาดว่าเศรษฐกิจของประเทศจะโตขึ้นประมาณ 7 - 8%
และองค์การการค้าโลกคาดการว่าเศรษฐกิจโลกเติบโตขึ้นอีก 1%
รวมถึงการกระตุ้นจากภาครัฐและการใช้นโยบาย FTA
รวมถึงสามารถนำเงินตราต่างประเทศเข้ามาได้เป็นจำนวนมากจนสามารถชำระคืนเงินกู้แก่ IMF
ได้ในเวลาอันรวดเร็ว สร้างความเชื่อมั่นกับผู้ลงทุนต่างประเทศ
ให้เข้ามาลงทุนในตลาดหลักทรัพย์เพิ่มมากขึ้นดันดัชนีขึ้นไปเกินกว่า 700 จุด ในเวลาอันสั้น

อุตสาหกรรมบางกลุ่มซึ่งคาดว่าจะได้ผลกระทบจากการที่ประเทศจีนเปิดประเทศและการที่ประเทศจีนมีต้นทุนที่ต่ำ
เช่นอุตสาหกรรมอิเลคทรอนิคและเครื่องใช้ไฟฟ้า
ซึ่งโดยส่วนใหญ่จะเป็นบริษัทข้ามชาติที่มาลงทุนในประเทศ
ได้มีการปรับเปลี่ยนกลยุทธ์มาผลิตสินค้าที่มีความซับซ้อนมากขึ้น หลายบริษัทเริ่มนำส่วน R&D
เข้ามาดำเนินการในประเทศไทยอันเนื่องมาจากความพร้อมของบุคลากรมีมากขึ้น
ทำให้ยังคงรักษายอดขายไว้ได้และบางส่วนมียอดขายเพิ่มขึ้นจากการคาดการในปี 2547 ด้วย
อันเกิดจากการผลิตสินค้าใหม่ที่มีคุณภาพและได้รับการตอบสนองที่ดีจากตลาดในยุโรปและอเมริการ

จากการที่บริษัทฯ ได้เข้าร่วมโครงการ GREEN PARTNERSHIP
กับกลุ่มบริษัทในอุตสาหกรรมอิเลคทรอนิคและเครื่องใช้ไฟฟ้าจนได้รับการ Certified ทำให้บริษัทฯ
ได้รับความเชื่อมั่นในคุณภาพของสินค้าของบริษัทและสร้างความเชื่อมั่นให้กับลูกค้าในกลุ่มอุตสาหกรรมอื่นๆ
ในการที่จะนำบรรจุภัณฑ์ของบริษัทฯ
ไปใช้ในการบรรจุสินค้าเพื่อทำการส่งออกไปยังสหภาพยุโรปและอเมริกามากขึ้น

ภาวะราคาเยื่อกระดาษในตลาดโลก รวมถึงความต้องการที่จะใช้กระดาษในตลาดโลกสูงขึ้น
อันเนื่องมาจากหลายประเทศมีการเลือกตั้งผู้นำประเทศในปีนี้และจากประเทศจีน
ซึ่งมีแนวโน้มสูงขึ้นอย่างต่อเนื่อง ทำให้ราคากระดาษเริ่มมีการปรับตัวสูงขึ้นตาม
อันจะส่งผลกระทบต่อต้นทุนการผลิตโดยตรง บริษัทฯ
จึงได้มุ่งเน้นระบบบริหารจัดการภายในและเพิ่มประสิทธิภาพของสายการผลิต
โดยกำหนดตัวชี้วัดและเป้าหมายที่ชัดเจน
มีที่ปรึกษาผู้ทรงคุณวุฒิและความชำนาญเข้ามาช่วยชี้แนะในการพัฒนาเพื่อให้ได้มาซึ่งเป้าหมายการลดต้นทุนที่วางไว้

กลยุทธ์ทางการตลาดของบริษัทฯ ในปี 2547
จึงมุ่งเน้นกับการรักษาลูกค้ารายเก่าและเพิ่มสัดส่วนทางการตลาดในลูกค้าเดิมให้มากขึ้น
ปรับปรุงการบริการให้มีความรวดเร็วเพิ่มขึ้น ใช้ GREEN MARKETING
เพื่อขยายฐานลูกค้าใหม่และเพิ่มสัดส่วนการตลาดในลูกค้าเดิม พร้อมกับลดต้นทุนการผลิต
โดยการเพิ่มประสิทธิภาพโดยรวมของสายการผลิตและลดของเสียให้ได้ตามเป้าหมาย

3. การจัดหาผลิตภัณฑ์หรือบริการ

(ก) จัดให้ได้มาซึ่งผลิตภัณฑ์เพื่อจำหน่าย

ในการจัดทำผลิตภัณฑ์เพื่อจำหน่าย
จะต้องเกี่ยวพันกับการจัดซื้อจัดหาวัตถุดิบเพื่อการผลิตเป็นตัวจักรสำคัญ ในปีปัจจุบัน บริษัทฯ
ได้นำระบบการตรวจสอบและประเมินผลงานของผู้ผลิต/ผู้จำหน่ายวัตถุดิบ
เพื่อควบคุมมาตรฐานคุณภาพให้สอดคล้องกับการผลิตกล่องกระดาษ
ซึ่งในกระบวนการผลิตกล่องกระดาษ บริษัทฯ จะทำการสั่งซื้อวัตถุดิบจากผู้ผลิตที่มีคุณภาพ อาทิ เช่น
กลุ่มบริษัทสยามคราฟท์อุตสาหกรรม ที่ได้รับการรับรองมาตรฐานคุณภาพ ISO 9002/14001/TIS
18001 อันจะนำไปสู่เป้าหมายการผลิตสินค้าที่มีคุณภาพตรงตามมาตรฐาน
และสร้างความพึงพอใจให้แก่ลูกค้า

(ข) กระบวนการผลิตที่มีผลกระทบต่อสิ่งแวดล้อม

กระบวนการผลิตในบริษัทฯ มีเศษของเสียที่ส่งผลกระทบต่อสิ่งแวดล้อมจากการผลิตบรรจุภัณฑ์กระดาษ
ได้แก่ น้ำเสีย ซึ่งน้ำเสียนี้เกิดจากกระบวนการล้างฟิลม์, ล้างเพลท ซึ่งต้องใช้สารเคมีในการล้าง
เพื่อล้างหมึกจากเพลท โดยน้ำเสียจะถูกนำไปบำบัดก่อนทิ้งลงสู่สาธารณะ บ่อน้ำเสียของบริษัทฯ
ได้ก่อสร้างแล้วเสร็จในปี 2543 ใช้วงเงินในการออกแบบก่อสร้างเป็นมูลค่าทั้งสิ้น 597,400 บาท
ทางบริษัทฯ ได้ดูแลระบบกำจัดน้ำเสียให้ใช้การได้อย่างมีประสิทธิผลตลอดมา
เพื่อให้มั่นใจว่าน้ำเสียที่ผ่านการบำบัดแล้ว ได้มาตรฐานตามที่ทางรายการกำหนดไว้